**Michael Timothy O’Leary** (s. 1. tammikuuta 1998 Halifax, Nova Scotia, Kanada) on kanadalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan vasen laitahyökkääjä, mutta O’Leary osaa pelata myös keskellä.

Ura
---

### Seuraura

O’Leary aloitti jääkiekkoilun kotikaupungissaan Nova Scotian Halifaxissa. Hän voitti kaudella 2012–2013 Halifax ACCEL Hawksin joukkueessa NSMBHL-juniorisarjan mestaruuden. O’Leary kävi high schoolin Yhdysvalloissa Salisbury Schoolissa. Cape Breton Screaming Eagles varasi hänet 14. pelaajana QMJHL:n varaustilaisuudessa 2014. Samana kesänä O’Learyn varasi myös Dubuque Fighting Saints 226. pelaajana USHL:n varaustilaisuudessa. Kesällä 2015 hänet varattiin uudelleen QMJHL:ään Moncton Wildcatsin toimesta numerolla 52. O’Leary ei kuitenkaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. O’Leary siirtyi kaudeksi 2015–2016 Fighting Saintsin USHL-joukkueeseen. Hän eteni joukkueen kanssa Clark Cup-finaaleihin saakka, mutta mestaruuden vei lopulta kuitenkin Tri-City Storm otteluvoitoin 3–0. O’Leary pelasi kauden aikana myös USHL/NHL Top Prospects Gamessa.

Vuodet 2016–2020 O’Leary kävi Notre Damen yliopistoa. *Sophomore-vuotenaan* 2017–2018 hän voitti sekä Big Ten Conferencen mestaruuden että runkosarjan mestaruuden. *Junior-vuotenaan* 2018–2019 O’Leary voitti divisioonan mestaruuden. *Senior-vuotenaan* 2019–2020 hän oli joukkueensa kolmanneksi paras pistemies tehoilla 9+14=23.

Viimeisen yliopistokautensa 2019–2020 päätteeksi maaliskuussa 2020 O’Leary teki loppukauden kattavan AHL-sopimuksen Hartford Wolf Packin kanssa. Hän pelasi siellä vain yhden runkosarjaottelun, kunnes koronaviruspandemia keskeytti kauden. Tammikuussa 2021 O’Leary teki seuran kanssa vuoden mittaisen jatkosopimuksen. Hän pelasi koronavirusrajoisten lyhentämällä kaudella 2020–2021 16 runkosarjaottelua tehopistein 1+2=3. Syyskuussa O’Leary teki Wolf Packin kanssa taas vuoden mittaisen jatkosopimuksen. NHL-varaamaton O’Leary osallistui samana syksynä myös New York Rangersin harjoitusleirille. Hän pelasi kaudella 2021–2022 AHL:ssä 53 runkosarjaottelua tehopistein 6+5=11. Heinäkuussa 2022 O’Leary teki vuoden mittaisen ja yksisuuntaisen AHL-sopimuksen Iowa Wildin kanssa. Hän pelasi siellä kaudella 2022–2023 66 runkosarjaottelua tehopistein 12+15=27 ja kaksi playoff-ottelua ilman tehopisteitä.

Kesäkuussa 2023 O’Leary teki seuran kanssa vuoden mittaisen ja yksisuuntaisen jatkosopimuksen. Hän osallistui samana syksynä Minnesota Wildin NHL-harjoitusleirille. Kesken kauden 2023–2024, tammikuussa 2024 O’Leary jätti Iowan ja hän siirtyi loppukauden kattavalla sopimuksella SM-liigajoukkue Tampereen Ilvekseen.

### Maajoukkueura

O’Leary edusti Canada Whiten joukkuetta World U-17 Hockey Challengessa vuonna 2014, jolloin hän voitti turnauksen jäähypörssin 20 minuutillaan.

Muuta
-----

O’Learyn pikkuveli Shea on pelannut myös jääkiekkoa hyökkääjänä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Dubuque Fighting Saints | USHL | 59 | 8 | 19 | 27 | 42 | 12 | 3 | 4 | 7 | 14 |
| 2016–2017 | Univ. of Notre Dame | H-East | 37 | 2 | 2 | 4 | 40 | – | – | – | – | – |
| 2017–2018 | Univ. of Notre Dame | B1G | 38 | 3 | 6 | 9 | 24 | – | – | – | – | – |
| 2018–2019 | Univ. of Notre Dame | B1G | 39 | 6 | 15 | 21 | 18 | – | – | – | – | – |
| 2019–2020 | Univ. of Notre Dame | B1G | 37 | 9 | 14 | 23 | 20 | – | – | – | – | – |
|  | Hartford Wolf Pack | AHL | 1 | 0 | 0 | 0 | 0 | – | – | – | – | – |
| 2020–2021 | Hartford Wolf Pack | AHL | 16 | 1 | 2 | 3 | 8 | – | – | – | – | – |
| 2021–2022 | Hartford Wolf Pack | AHL | 53 | 6 | 5 | 11 | 28 | – | – | – | – | – |
| 2022–2023 | Iowa Wild | AHL | 66 | 12 | 15 | 27 | 49 | 2 | 0 | 0 | 0 | 0 |
| 2023–2024 | Iowa Wild | AHL | 40 | 0 | 3 | 3 | 40 | – | – | – | – | – |
|  | Ilves | SM-liiga | 7 | 0 | 0 | 0 | 2 | 5 | 0 | 1 | 1 | 0 |
| 5 kautta | yhteensä | AHL | 176 | 19 | 25 | 44 | 139 | 2 | 0 | 0 | 0 | 0 |

Lähteet
-------

* Mike O’Leary The Internet Hockey Databasessa (englanniksi)
* Mike O’Leary Eurohockey-sivustolla (englanniksi)
* Mike O’Leary *Elite Prospects*. Everysport Media Group AB.  (englanniksi)

### Viitteet

1. 1 2  19 Mike O'Leary *fightingirish.com*. The University of Notre Dame. Viitattu 17.2.2024. (englanniksi)
2. ↑  Mike O’Leary The Internet Hockey Databasessa (englanniksi)
3. 1 2 3 4 5  Mike O’Leary *Elite Prospects*. Everysport Media Group AB.  (englanniksi)
4. ↑  Elite Prospects - Univ. of Notre Dame *eliteprospects.com*. Everysport Media Group AB. Viitattu 17.2.2024. (englanniksi)
5. ↑  Pack Sign Forward Mike O'Leary *hartfordwolfpack.com*.  10.3.2020. Hartford Wolf Pack. Viitattu 17.2.2024. (englanniksi)
6. ↑  HARTFORD WOLF PACK COME TO TERMS ON ONE-YEAR AHL CONTRACTS WITH FORWARDS MIKE O’LEARY AND CRISTIANO DIGIACINTO *hartfordwolfpack.com*.  23.9.2021. HARTFORD, CT:  Hartford Wolf Pack. Viitattu 17.2.2024. (englanniksi)
7. ↑  Two more players have 𝓼𝓲𝓰𝓷𝓮𝓭 with the Pack. *twitter.com*.  23.9.2021. New York Rangers. Viitattu 17.2.2024. (englanniksi)
8. ↑  IOWA WILD SIGN FINKELSTEIN AND O’LEARY TO AHL CONTRACTS *iowawild.com*.  13.7.2022. DES MOINES, Iowa:  Iowa Wild. Viitattu 17.2.2024. (englanniksi)
9. ↑  IOWA RE-SIGNS FORWARD MIKE O'LEARY TO AHL CONTRACT *iowawild.com*.  6.6.2023. DES MOINES, Iowa:  Iowa Wild. Viitattu 17.2.2024. (englanniksi)
10. ↑  2023-24 MINNESOTA WILD TRAINING CAMP ROSTER (pdf) *media.d3.nhle.com*.  6.6.2023. Minnesota Wild. Viitattu 17.2.2024. (englanniksi)
11. ↑  Seppä, Lassi: Ilves täydentää rivejään Mike O'Learylla − "Hän on pelannut AHL:ssä monipuolisesti eri rooleissa" *Jatkoaika.com*.  14.2.2024. Jatkoaika r.y. Viitattu 17.2.2024.
12. ↑  Shea O’Leary *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa